Title: ประกาศจังหวัดปทุมธานี เรื่อง การดำเนินการตามพระราชบัญญัติข้อมูลข่าวสารของทางราชการ พ.ศ. 2540 เกี่ยวกับข้อมูลข่าวสารส่วนบุคคล ของสำนักงานเกษตรและสหกรณ์จังหวัดปทุมธานี

ประกาศจังหวัดปทุมธานี

ประกาศจังหวัดปทุมธานี
เรื่อง
การดำเนินการตามพระราชบัญญัติข้อมูลข่าวสารของทางราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคล
ของสำนักงานเกษตรและสหกรณ์จังหวัดปทุมธานี[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอ

สำนักงานเกษตรและสหกรณ์จังหวัดปทุมธานี
เป็นส่วนราชการระดับกอง ในสังกัดสำนักงานปลัดกระทรวงเกษตรและสหกรณ์ แบ่งงานภายในออกเป็น
๔ กลุ่ม ได้แก่
๑. กลุ่มงานอำนวยการ
๒. กลุ่มงานยุทธศาสตร์และพัฒนาการเกษตร
๓. กลุ่มงานช่วยเหลือเกษตรกรและโครงการพิเศษ
๔. กลุ่มสารสนเทศและข้อมูลการเกษตร
โดยจัดระบบข้อมูลข่าวสารส่วนบุคคลตามพระราชบัญญัติดังกล่าว
ดังนี้
สำนักงานเกษตรและสหกรณ์จังหวัดปทุมธานี
(ก) ประเภทของบุคคลที่มีการเก็บข้อมูลไว้
- ข้าราชการระดับ ๑ - ๘
ของสำนักงานเกษตรและสหกรณ์จังหวัดปทุมธานี
- ลูกจ้างประจำ
ของสำนักงานเกษตรและสหกรณ์จังหวัดปทุมธานี
(ข) ประเภทของระบบข้อมูลข่าวสารส่วนบุคคล
- ก.พ. ๗/สมุดประวัติบุคคล
(ค) ลักษณะการใช้ข้อมูลตามปกติ
- ใช้ในการบริหารงานบุคคล
ของสำนักงานเกษตรและสหกรณ์จังหวัดปทุมธานี
(ง) วิธีการขอตรวจดูข้อมูลข่าวสารของเจ้าของข้อมูล
- ขอตรวจดูจากเจ้าหน้าที่ผู้รับผิดชอบในการเก็บรักษา
ก.พ. ๗ หรือ สมุดประวัติบุคคล
- เกษตรและสหกรณ์จังหวัดปทุมธานี พิจารณาอนุมัติ
(จ) วิธีการขอให้แก้ไขเปลี่ยนแปลงข้อมูล
- การขอแก้ไข วัน เดือน ปีเกิด
ปฏิบัติตามระเบียบสำนักนายกรัฐมนตรี ว่าด้วยการขอแก้ไข วัน เดือน ปีเกิด
ในทะเบียนประวัติข้าราชการ พ.ศ. ๒๕๒๗
- การแก้ไขเพิ่มเติมรายการใน ก.พ. ๗
มีแนวทางปฏิบัติ ดังนี้
(๑) รายการเปลี่ยนแปลงหรือเพิ่มเติมจะต้องแจ้งเจ้าหน้าที่ผู้รับผิดชอบ
และแจ้งให้กองการเจ้าหน้าที่ทราบเพื่อบันทึกใน ก.พ. ๗
(๑.๑) การผ่านการฝึกอบรม ศึกษาดูงาน
และการได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าว
โดยแนบสำเนาเอกสารหลักฐานที่เกี่ยวข้องให้เจ้าหน้าที่และกองการเจ้าหน้าที่ จำนวน ๑
ชุด
(๑.๒) การเพิ่มวุฒิการศึกษา
ใช้หลักฐานสำเนาประกาศนียบัตร ปริญญาบัตรและสำเนาใบแสดงผลการศึกษา (Transcript)
จำนวน ๓ ชุด
(๑.๓) การเปลี่ยนชื่อตัว - ชื่อสกุล
ให้แจ้งการเปลี่ยนแปลง โดยแนบสำเนาเอกสารหลักฐานใบเปลี่ยนชื่อตัว - ชื่อสกุล
พร้อมแนบสำเนาทะเบียนบ้าน (ทร. ๑๔) จำนวน ๓ ชุด
(๑.๔) การเพิ่มเติมรายการอื่น ๆ
ให้ส่งสำเนาใบประกาศหรือหลักฐานอื่น ๆ จำนวน ๑ ชุด
(๒)
เอกสารหลักฐานที่ส่งให้สำนักงานเกษตรและสหกรณ์จังหวัดปทุมธานี
และกองการเจ้าหน้าที่ต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ
พ.ศ. ๒๕๒๖ ข้อ ๓๑ ทุกครั้ง
(ฉ) แหล่งที่มาของข้อมูล
- เจ้าของประวัติ/คำสั่งต่าง ๆ

ประกาศ
ณ วันที่ ๓ พฤศจิกายน พ.ศ. ๒๕๕๑
ไพโรจน์
 โชติเชย
เกษตรและสหกรณ์จังหวัดปทุมธานี
ปฏิบัติราชการแทน
ผู้ว่าราชการจังหวัดปทุมธานี

วัชศักดิ์/ผู้จัดทำ
๑๗
ธันวาคม ๒๕๕๑

[๑] ราชกิจจานุเบกษา
เล่ม ๑๒๕/ตอนพิเศษ ๑๘๙ ง/หน้า ๕๖/๑๕ ธันวาคม ๒๕๕๑